《和张燕公湘中九日登高》
唐代·阴行先

重阳初启节，无射正飞灰。
寂寞风蝉至，连翩霜雁来。
山棠红叶下，岸菊紫花开。
今日桓公座，多愧孟嘉才。

作者简介：（?—730前）唐武威姑臧人。张说妹婿。初补陈州司仓，不乐而辞之。玄宗开元初，张说刺相州行先为从事，常陪吟咏。又为宜城公主记室参军，迁长河令。迁蔚州别驾，入为庆王友，转太子中允。官至国子司业、邠王府长史。卒年七十五。